MTÜ MURASTE KÜLASELTS
 JUHATUSE KOOSOLEKU PROTOKOLL   	

Murastes, 01. oktoober 2014. a (kell 18.30- 20.15)	 	

Juhatas:	Andrus Saliste	
Protokollis:	Aule Kikas	
Osalesid:	juhatuse liikmed Andrus Saliste, Kari Maripuu Marju Tulva, Evelin Tiirik, Aule Kikas, Katre Kuusik,  Anti Aaremaa, Martina Mamontov, Katrin Krause  	
Puudusid:	juhatuse liikmed Tarmo Ola, Elari Udam	

Päevakord:	
	
1. Uute liikmete vastuvõtmine ja liikmete väljaarvamine
2. Kogukonnateenused seoses ootel oleva rahastuslepinguga
3. Muraste siseliiklus
4. Elanikkonna uuring 2014
5. Jäätmekonteinerite asukohad ja hetkeolukord
6. Informatsioon

1.	Uute liikmete vastuvõtmine ja liikmete väljaarvamine.
Avaldused külaseltsi liikmeks astumiseks on esitanud kolm  külaelanikku, avalduse külaseltsist lahkumiseks seoses elukoha vahetusega on esitanud kaks senist külaseltsi liiget.
Otsustati 1) võtta vastu külaseltsi liikmeks Erki Sadam (Võra nt), Madis Metsmaaker (Võra tn), Iris Koristin (Muraste tee). Andrus korraldab tervituskirja ja liikmemaksuinfo saatmise; 2) arvata külaseltsi liikmete hulgast väja Külli Trei ja Marko Trei (Kolmiku tn).	
2. Kogukonnateenused seoses ootel oleva rahastuslepinguga.
Eelmisel koosolekul tehtud täiendus lepingule on saadetud valda, tänaseks ei ole selle aktsepteerimiseks vastust veel tulnud, seega ei saa me veel asuda teenuse täitmise juurde. 
Otsustati valmistada ette kogukonnateenuste osutamise loetelu ja ajaplaan (korraldab Katrin). 
3. Muraste siseliiklus.
Vald ootab meie käest veel sisendeid küla liikluskorralduse kohta. Loodud on Muraste korrakaitseüksus, samuti on kohe käivitumas Kaitseliidu rannakaitse kompanii tegevus. Küla on oma tegevusega andnud selge signaaali, et soovitakse kaitsta end ja anda panus küla turvalisusesse. 
Otsustati ettepanekud liikluskorrladuse kohta saata hiljemalt 11. okt  Andrusele. 
4. Elanikkonna uuring 2014.
Harku Vallavalitsus koostöös sotsiaal-  ja turu-uuringute firmaga Saar Poll viisid 2012. aastal läbi valla elanikkonna seas küsitluse saamaks tagasiside ja ülevaade  elanike  hinnangutest  oma koduvallale. Vallavalitsus planeerib analoogse küsitluse läbi viia ka käesoleval aastal. Selleks aga, et uuringu tulemused oleksid võimalikult praktilise väljundiga ja abiks edasisel vallaelu korraldamisel, oodatakse ka meie ettepanekuid teemade ja küsimuste osas, mida peame oluliseks uuringu raames elanikele esitada. 
Otsustati edastada ettepanekud ankeedi täiendamise osas, samuti teha ettepanek sotsioloog Ivi Proosi kaasamiseks (korraldab Martina).
5. Jäätmekonteinerite asukohad ja hetkeolukord
Murastesse on paigaldatud taarakonteinerid, mõte on hea ja vajalik, kuid asukohad on häirivad ning selle kohta oleme saanud juba mitmeid märgukirju. 
Harku Vallavalitsus otsib koostöös pakendite tootjavastutusorganisatsioonidega sobivaid asukohti Harku vallas avalike pakendikonteinerite paigaldamiseks ning soovib küladest infot selle kohta, kuhu meie piirkonnas võiks pakendikonteinerit paigaldada. Pakendikonteiner peab olema vähemalt igas hajaasustusega külas ning tiheasustusega alal selliselt, et oleks vähemalt 1 kogumiskoht jäätmevaldajast 500-1000 m raadiuses. Konteiner võiks asuda küla keskel, elamurajooni või aiandusühistu sees või sissesõidutee ääres või ühise prügikonteineri juures.
Pakendikonteinerid toovad kohale pakendite taaskasutusorganisatsioonid tasuta ja neid tühjendatakse samuti tasuta, st kogu tegevus on taaskasutusorganisatsiooni kulul. Erinevatel organisatsioonidel on erineva suuruse ja välimusega konteinereid ja enne paigaldamist leiame teiega koostöös sobiva konteineri.
Otsustati jätkata teemaga ning pakkuda välja sobivaimad kohad konteinerite paigaldamiseks (korraldab Elari).
6. Informatsioon
6.1. Kari andis teada, et seoses oma ettevõtte töödemahu olulise suurenemisega astub ta juhatuse tegevusest kõrvale, kuid nõustab jõudumööda meid mõnedes teemades (nt IT).

6.2. MTÜ Rannamõisa Meistrite Selts andis teada, et neil on plaanis alustada teleskoobiga vaatlusõhtute korraldamist 1-2 korda kuus - seoses sellega on nad avatud koostööks. 
6.3. 8. oktoobril toimub juhatusele ja kohtade olemasolul ka teistele huvitatutele koolitus „MindMap“, tegemist on õpetusega oma mõtete struktuurseks ülestähendamiseks. Igasugust informatsiooni, mis tuleb väljastpoolt või enda peast, saab selle meetodiga visuaalselt ja hoomataval moel kirja panna. See meetod on abiks nii ideede kirjapanemisel kui keeruliste projektide juhtimisel.

Järgmine korraline juhatuse koosolek toimub 15. oktoober kell 18.30 Muraste koolimajas

Andrus Saliste
juhatuse esimees